Na temelju članka 31. Odluke o izboru članova Vijeća mjesnih odbora ("Službene novine"Primorsko-goranske županije br. 32 /14) Izborno povjerenstvo za provođenje izbora za članove vijeća mjesnog odbora Općine Matulji, propisuje:

**OBVEZATNE UPUTE br. MO - I**

**O OBRASCIMA ZA PROVOÐENJE IZBORA**

**ZA ČLANOVE VIJEĆA MJESNOG ODBORA RUPA**

1. Pripreme i provođenje izbora za Vijeća mjesnog odbora Rupa obavljat će se isključivo na obrascima propisanim ovim Obvezatnim uputama.

2. Obrasci će nositi oznake MO. Ako za pojedine izborne radnje nije ovim Obvezatnim uputama utvrđen odgovarajući obrazac, Izborno povjerenstvo će odrediti sadržaj i oblik obrasca u skladu s odredbama Odluke o izboru članova Vijeća mjesnih odbora.

3. Obrasci za provođenje izbora su:

MO - 1.1. Prijedlog kandidacijske liste političke stranke/političkih stranaka kandidata za

članove vijeća mjesnog odbora: (MO Rupa)

MO - 2.1. Prijedlog kandidacijske liste grupe birača za članice/članove vijeća mjesnog odbora: (MO Rupa)

MO - 3 Izjava kandidata o prihvaćanju kandidature za člana vijeća mjesnog odbora

MO - 4 Izjava o prihvaćanju dužnosti člana biračkog odbora za provođenje izbora

MO - 5 Rješenje o imenovanju biračkog odbora

MO - 6 Rješenje o određivanju biračkog mjesta

MO - 7 Zapisnik o radu biračkog odbora

MO - 8 Zapisnik o radu Izbornog povjerenstva

4. Oznake, nazivi i sadržaj obrazaca sastavni su dio ovih obvezatnih uputa.

5. Obvezatne upute stupaju na snagu danom donošenja a objavit će se na oglasnoj ploči mjesnog odbora Rupa za čije se područje izbori provode, oglasnoj ploči Općine Matulji i internetskoj stranici Općine Matulji.

6. Obrasci za provođenje izbora za vijeće mjesnog odbora biti će dostupni na internetskoj stranici Općine Matulji.

IZBORNO POVJERENSTVO ZA PROVOĐENJE IZBORA ZA ČLANOVE VIJEĆA MJESNOG ODBORA OPĆINE MATULJI

KLASA: 013-03/17-01/0003

URBROJ: 2156/04-01-3-06-17-0002

Matulji, 07.10.2017.